62018TJ0690_RES
Predmet T-690/18
Sony Interactive Entertainment Europe Ltd
protiv
Ureda Europske unije za intelektualno vlasništvo
Presuda Općeg suda (osmo vijeće) od 19. prosinca 2019.
„Žig Europske unije – Postupak povodom opoziva – Verbalni žig Europske unije Vita – Odluka donesena nakon što je Opći sud poništio raniju odluku – Članak 65. stavak 6. Uredbe (EZ) br. 207/2009 (koji je postao članak 72. stavak 6. Uredbe (EU) 2017/1001) – Pravomoćnost“
Tužba za poništenje – Poništavajuća presuda – Učinci – Obveza usvajanja provedbenih mjera – Doseg – Uzimanje u obzir i obrazloženja i izreke presude – Retroaktivnost poništenja
(Uredba Vijeća br. 207/2009, čl. 65. st. 6)
(t. 45., 54.)
Žig Europske unije – Postupovne odredbe – Obrazloženje odluka – Članak 75. prva rečenica Uredbe br. 207/2009 – Doseg istovjetan onomu članka 296. UFEU-a
(čl. 296. UFEU-a; Uredba Vijeća br. 207/2009, čl. 75. prva rečenica)
(t. 47.)
Tužba za poništenje – Razlozi – Nepostojanje obrazloženja ili njegova nedostatnost – Pogreška u ocjeni – Razlikovanje
(čl. 263. i 296. UFEU-a)
(t. 48.)
Sudski postupak – Pravomoćnost – Doseg
(t. 52.)
Kratak prikaz
U presudi Sony Interactive Entertainment Europe protiv EUIPO-a – Vieta Audio (Vita) (T-690/18), donesenoj 19. prosinca 2019., Opći sud odlučio je o dosegu pravomoćnosti njegove presude Sony Computer Entertainment Europe protiv EUIPO-a – Vieta Audio (Vita) (u daljnjem tekstu: presuda T-35/16) (
1
). Ovom presudom Opći sud je poništio odluku četvrtog žalbenog vijeća Ureda Europske unije za intelektualno vlasništvo (EUIPO) koja se odnosi na postupak povodom opoziva (
2
) žiga Europske unije Vita, a koja je donesena nakon što je Opći sud u presudi T-35/16 poništio raniju odluku petog žalbenog vijeća (u daljnjem tekstu: ranija odluka).
Presudom T-35/16 Opći sud je poništio raniju odluku zbog nepostojanja obrazloženja, ističući po službenoj dužnosti i da određeni elementi te ranije odluke nisu sadržavali nedostatak u obrazloženju. Kad je riječ o tim elementima, četvrto žalbeno vijeće smatralo se vezanim zaključcima petog žalbenog vijeća zbog toga što ih je Opći sud potvrdio.
U ovom slučaju, Opći je sud prihvatio tužiteljev tužbeni zahtjev prema kojemu četvrto žalbeno vijeće nije postupilo u skladu sa svojom obvezom poduzimanja mjera za provedbu presude T-35/16 (
3
). S jedne strane, prema mišljenju Općeg suda, iz njegove presude T-35/16 proizlazi da nije odlučio o materijalnoj zakonitosti ranije odluke i da se pravomoćnost odnosi samo na obrazloženje ranije odluke, kao postupovne pretpostavke, a ne na njezinu materijalnu zakonitost. S druge strane, Opći sud je istaknuo da se pravomoćnost odnosi samo na obrazloženje presude koje je nužan oslonac njezinoj izreci te je stoga njezin neodvojivi dio. Posljedično tomu, ne može se smatrati da su elementi ranije odluke, za koje je Opći sud primijetio da nisu sadržavali nedostatak u obrazloženju, postali pravomoćni.
S obzirom na sve prethodno navedeno, Opći sud je zaključio da četvrto žalbeno vijeće nije bilo vezano zaključcima petog žalbenog vijeća i stoga nije bilo obvezno ponovno odlučiti o svim relevantnim pitanjima za opoziv spornog žiga.
(
1
)	Presuda od 12. prosinca 2017., Sony Computer Entertainment Europe protiv EUIPO-a – Vieta Audio (Vita), (T-35/16, neobjavljena, EU:T:2017:886).
(
2
)	U smislu članka 51. stavka 1. Uredbe Vijeća (EZ) br. 207/2009 od 26. veljače 2009. o žigu Europske unije (JO 2009, L 78, p. 1) (SL, posebno izdanje na hrvatskom jeziku, poglavlje 17., svezak 1., str. 226.).
(
3
)	Tužbeni razlog koji se temelji na povredi članka 65. stavka 6. Uredbe br. 207/2009.